CELEX: C2007/117/45
Language: lv
Date: 2007-05-26 00:00:00
Title: Lieta T-89/07: Prasība, kas celta 2007. gada 23. martā — Vip Car Solutions /Parlaments

26.5.2007   
            
            
               LV
            
            
               Eiropas Savienības Oficiālais Vēstnesis
            
            
               C 117/29
            
         Prasība, kas celta 2007. gada 23. martā — Vip Car Solutions/Parlaments
   (Lieta T-89/07)
   (2007/C 117/45)
   Tiesvedības valoda — franču
   Lietas dalībnieki
   
      Prasītājs: Vip Car Solutions, Hoenheim (Francija) (pārstāvis — G. Welzer, advokāts)
   
      Atbildētājs: Eiropas Parlaments
   Prasītāja prasījumi:
   
               —
            
            
               atcelt Eiropas Parlamenta lēmumu atteikt tiesību slēgt līgumu piešķiršanu PE/2006/06/UTD/1 — Eiropas Parlamenta locekļu pārvadāšana Strasbūras sesiju laikā, kas tika paziņots 2007. gada 24. janvārī;
            
         
               —
            
            
               atcelt visus tam sekojošos aktus;
            
         
               —
            
            
               piespriest Parlamentam samaksāt summu EUR 500 000 apmērā kā zaudējumu atlīdzību un procentus;
            
         
               —
            
            
               piespriest Parlamentam atlīdzināt tiesāšanās izdevumus šajā instancē un citus izdevumus tiesā;
            
         
               —
            
            
               piespriest Eiropas Parlamentam atlīdzināt izdevumus, kas saistīti ar konkurenci, EUR 5 000 apmērā.
            
         Pamati un galvenie argumenti
   Prasītājs apstrīd Eiropas Parlamenta lēmumu, ar ko ir noraidīts tā piedāvājums attiecībā uz konkursa procedūru PE/2006/06/UTD/1 — Eiropas Parlamenta locekļu pārvadāšana Strasbūras sesiju laikā (1).
   Savas prasības pamatojumam prasītājs norāda uz, pirmkārt, tiesību slēgt līgumu piešķiršanas kritēriju, kas ir ietverti konkursa līgumā, pārkāpumu, it īpaši saistībā ar cenu, jo tas uzskata, ka ir piedāvājis viszemāko cenu, un ka šis kritērijs veido 55 % no tiesību slēgt līgumu piešķiršanā kritērijiem.
   Turklāt, prasītājs norāda, ka apstrīdētais lēmums pārkāpa Finanšu regulas (2) 100. pantu, atbilstoši kuram konkrētu elementu paziņošanu var neveikt gadījumos, ja tas radītu zaudējumus privāto uzņēmēju tiesiskām tirdzniecības interesēm, vai gadījumos, ja tas varētu kaitēt lojālai konkurencei to starpā. Pēc prasītāja domām, tā pieprasītā informācija, proti, tiesību slēgt līgumu piešķirošās personas piedāvātā cena, nav ietverta minētā panta piemērošanas jomā un līdz ar to atteikums sniegt tam šo informāciju ir nelikumīgs.
   
      (1)  Paziņojums par konkursu “Eiropas Parlamenta locekļu pārvadāšana ar automašīnu un autobusu ar šoferi Strasbūras sesiju laikā”, OV S 2006. gads, 177.187988. lpp.
   
      (2)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 248, 1. lpp.).